Sõja 287. päev: Venemaa tahab sõda Ukrainas enda kasuks külmutada
#000003
NATO peasekretär Jens Stoltenberg hoiatas kolmapäeval, et Venemaa tahab konflikti Ukrainas enda kasuks külmutada. Venemaa presidendi Vladimir Putini sõnul võib "sõjaline erioperatsioon" Ukrainas kesta veel pikalt. Stoltenbergi sõnul võib Venemaa proovida kevadel uut pealetungi. Time valis Ukraina presidendi Volodõmõr Zelenski aasta inimeseks. Rahvusvahelise sõjauuringute instituudi (ISW) hinnangul teevad Ukraina väed Harkivi oblasti kirdeosas väikeseid edusamme.
#000004
- Prantsuse ülemkohus: Ukraina võib Venemaalt välja nõuda üle miljardi dollari Krimmi varade kaotamise eest;
#000006
- Putin: "sõjaline erioperatsioon" Ukraina vastu võib pikalt kesta;
#000008
- Vene rünnakus Donetski oblastile hukkus kaheksa tsiviilisikut;
#000009
- Kiievis oli kolmapäeva varahommikul kuulda õhuhäiresireene;
#000012
- Hersoni oblastis hukkus Vene rünnakute tõttu ööpäevaga kaks inimest;
#000014
- Ukraina peastaap hommikul: Valgevene sõdurid on riigi juhtkonna suhtes rahulolematud;
#000016
- Zelenski külastas Donetskis Ukraina vägesid.
#000017
Euroopa Komisjon tegi kolmapäeval ettepaneku üheksandaks sanktsioonidepaketiks Venemaale alates sissetungist Ukrainasse, millega lisataks sanktsioonide nimekirja veel ligikaudu 200 inimest.
#000019
Von der Leyeni sõnul on senised kaheksa sanktsioonipaketti avaldanud mõju ning tarvis on tõsta survet Venemaale.
#000021
Gruusia peaminister välistas relvaabi Ukrainale
#000023
Küll aga on riik valmis saatma Ukrainale humanitaarabi.
#000025
Prantsuse ülemkohus: Ukraina võib Venemaalt välja nõuda üle miljardi dollari Krimmi varade kaotamise eest
#000026
Prantsusmaa ülemkohus kinnitas, et toetab Rahvusvahelise Arbitraažikohtu otsust, mille kohaselt peab Venemaa maksma Ukraina riiklikule hoiupangale (Ощадбанк) 1,1 miljardit dollarit kahjutasu Krimmi okupeerimisel kaotatud varade eest, vahendas The Kyiv Independent.
#000027
Arbitratsioonikohus tegi 2018. aastal otsuse, mille kohaselt peab Venemaa kompenseerima Ukrainale Krimmi okupeerimise käigus kaotatud varad.
#000029
Venemaa teatas tollal, et ei tunnista kohtu otsust ega kavatse Ukrainale kompensatsiooni maksta.
#000030
Ameerika Ühendriikide seadusandjad toetasid täiendava 800 miljoni dollari eraldamist julgeolekuabina Ukrainale. See on 500 miljonit enam kui USA president Joe Biden varem tahtis, teatas Reuters.
#000032
NATO peasekretär Jens Stoltenberg ütles kolmapäeval, et Venemaa on huvitatud sõjalise konflikti külmutamisest Ukraina, et koguda jõuda ja teha hiljem uus suurem pealetung, vahendas Financial Times.
#000034
Stoltenbergi hinnangul valmistub Venemaa uueks pealetungiks kevadel.
#000035
Stoltenberg rõhutas, et kõneluste alustamise aja osas peavad otsuse tegema ukrainlased ise. "Enamus sõdu ja tõenäoliselt ka praegune sõda lõppevad läbirääkimistelaua taga," ütles Stoltenberg.
#000037
NATO peasekretäri sõnul soovib NATO Ukrainas rahu, kuid selleks on vaja relvastada ja toetada Ukrainat.
#000038
Putin: "sõjaline erioperatsioon" Ukraina vastu võib pikalt kesta
#000040
Venemaa president Vladimir Putin ütles kolmapäeval, et "sõjaline erioeratsioon" ehk sõda Ukraina vastu võib osutuda pikaks protsessiks, vahendas Interfax.
#000041
Putini sõnul ei vaja Venemaa uut mobilisatsioonilainet, kuna mobiliseeritud 300 000 sõdurist on 150 000 ikka veel väljaõppes. Seega on Putini väitel Ukrainas 150 000 mobiliseeritud Vene sõdurit, kellest 77 000 on otseselt lahingrollis.
#000043
Eraldiseisvalt tunnistas Vene president probleeme sõdurite varustusega ning lubas sellega tegeleda, vahendas Interfax. Putini sõnul on talle aga jäänud mulje, et kõik probleemid on juba nüüdseks lahendatud.
#000044
Vene rünnakus Donetski oblastile hukkus kaheksa tsiviilisikut
#000045
Kolmapäeval ründasid Vene väed Kurahhove linnas turgu, bussijaama, bensiinijaama ja eluhooneid. Venemaa rünnakutes hukkus vähemalt kaheksa inimest, vahendas Ukrainska Pravda.
#000046
Російські військові завдали удару по ринку, автостанції, заправках та житлових будинках міста Курахове на Донеччині, відомо про щонайменше 6 загиблих цивільних. /td6aDJJ1oL
#000047
Vene asepeaminister Marat Khusnullin teatas, et plahvatuses kahjustada saanud silla autotee vasaku poole remont on alanud.
#000049
Praegu eemaldavad töölised kahjustada saanud sillaosi. Peamised tööd sillaga peaksid olema tehtud 2023. aasta märtsiks, vahendas Interfax.
#000050
Krimmi sillal toimus 8. oktoobril plahvatus, mis tekitas sillale ulatuslikke kahjustusi.
#000051
Kiievis oli kolmapäeva varahommikul kuulda õhuhäiresireene
#000057
Ukrainska Pravda teatas, et kolmapäeva varahommikul oli Kiievis kuulda õhuhäiresireene. Õhuhäire kuulutati välja veel kolmes Ukraina piirkonnas.
#000058
Dnipropetrovski oblasti kuberner teatas kolmapäeval, et Vene väed pommitasid kahte asulat. Venemaa kasutas raketiheitjaid ja suurtükke. Kuberneri sõnul tulistas Ukraina õhutõrje alla kaheksa drooni, vahendas The Kyiv Independent.
#000060
Ukraina relvajõudude peastaabi hommikuse rindeülevaate kohaselt tulistasid Vene väed ööl vastu kolmapäeva alla 14 Iraani päritolu Shahed-136 hulkurdrooni. Lisaks tulistati alla üks Orlan-10 droon ning kaks drooni, mille tüüp on veel täpsustamisel.
#000061
Peastaabi teatel tulistasid Vene väed Ukraina positsioonide pihta 10 raketti ja tegid 33 õhulööki ning 75 rünnakut mitmikraketiheitjatest.
#000062
"Me ei tööta selle nimel, et takistada Ukrainal oma võimet arendamast," ütles teisipäeval USA kaitseminister Lloyd Austin.
#000064
"Keegi pole võtnud vastutust droonirünnakute eest. Ukraina rahvas on väga uuendusmeelne, nad teevad ise oma droone, mis on uskumatult tõhusad," ütles Nuland telekanalile CNN.
#000066
Teisipäeval kommenteeris rünnakuid ka USA välisministeerium. USA ei võimesta ega julgusta Ukrainat tegema rünnakuid üle oma piiride, ütles teisipäeval USA välisministeerium.
#000067
Price`i sõnul pole USA andnud Ukrainale relvi, mida saaks kasutada Venemaa territooriumi ründamiseks. "Me oleme väga selgelt öelnud, et need on kaitsevarustused," lausus ta.
#000069
Hersoni oblastis hukkus Vene rünnakute tõttu ööpäevaga kaks inimest
#000070
Hersoni oblasti kuberner teatas kolmapäeva hommikul, et Vene vägede rünnakute tõttu hukkus viimase ööpäeva jooksul kaks inimest ning lisaks sai üks inimene viga.
#000071
Vene väed ründasid vabastatud Hersoni oblasti alasid hinnanguliselt üle 51 korra eelmise ööpäeva jooksul suurtükkidest, miinipildujatest ja tankidega.
#000072
Venemaa on alates Dnipro läänekalda vabastamisest hiljuti vabastatud Hersoni oblasti alasid pidevalt pommitanud. Viimaste nädalate jooksul on Vene rünnakutes hukkunud vähemalt 19 tsiviilisikut, toob The Kyiv Independent esile.
#000073
Rahvusvahelise sõjauuringute instituudi (ISW) hinnangul teevad Ukraina väed Harkivi oblasti kirdeosas väikeseid edusamme. Ka Venemaa kaitseministeerium teatas, et Ukraina väed võtsid oma kontrolli alla Kõslivka asula. See asula on Svatovest umbes 25 kilomeetri kaugusel.
#000075
Luhanski oblasti juht Serhi Haidai teatas, et Vene väed üritavad hoida oma positsioone kogu Svatove-Kreminna rinde ulatuses. Venemaa blogijad väidavad, et Svatove lähedal tegutsevad 1. kaardiväe tankiarmee sõdurid.
#000076
Zelenski külastas Donetskis Ukraina vägesid
#000077
"Praegu on kõige keerulisem olukord Ukraina idaosas, mul on au olla siin koos meie kaitsjatega. Usun, et järgmine kord kohtume Donetskis, Luhanskis ja olen ka kindel, et Krimmis," ütles Zelenski sõduritele.
#000078
"Patriotide paigutamine Lääne-Ukrainasse suurendaks poolakate ja ukrainalaste julgeolekut. Jätkame tööd, et paigutada need raketid Poolasse ja ühendame need meie juhtimissüsteemiga," ütles teisipäeva õhtul Blaszczak.
#000083
Ukraina peastaap hommikul: Valgevene sõdurid on riigi juhtkonna suhtes rahulolematud
#000084
Ukraina peastaap tõi hommikul esile, et Valgevenes jätkub Vene sõdurite väljaõpe. Samal ajal olevat Valgevene piiriteenistuse ja sõdurite seas kasvanud rahulolematus Valgevene poliitilis-sõjalise juhtkonna vastu, kuna on oht olla kaasatud sõtta Ukraina vastu.
#000085
Ukraina: Venemaa kaotas ööpäevaga üle 500 sõduri
#000086
Ukraina kaitsejõudude peastaap avaldas teisipäeval tavapärase hinnangu Venemaa senistele kaotustele sõjas alates selle algusest 24. veebruaril:
#000087
- jalaväe lahingumasinad 5909 (+4);
#000089
Ukraina enda kaotuste kohta samasuguse regulaarsusega andmeid ei avalda.
#000093
Ukraina andmeil koondab Venemaa vägesid lõunarindele
#000104
USA õhujõudude kindral: sõda Hiinaga võib puhkeda juba 2025. aastal
#000105
Sõja 338. päev: Briti luure hinnangul Venemaa liialdab jutuga oma edust
#000106
Analüütik: Kreml usub, et saab Vene rahva apaatia najal sõda jätkata
#000109
Bloomberg: Venemaa valmistub suurpealetungiks veebruaris või märtsis
#000110
Iisraelis hukkus terrorirünnakus sünagoogile seitse inimest
#000111
Depressiooniravimid aitavad bakteritel antibiootikume trotsida
#000114
Intervjuu: sootundlikus linnas puuduvad roosad kõnniteed
#000118